Protocol din 05/05/2005 (Protocol din 2005) privind Lista suporturilor si aparatelor pentru care se datoreaza remuneratia compensatorie pentru copia privata pentru operele reproduse dupa inregistrari sonore sau audiovizuale, precum si cuantumul acestei remuneratii Publicat in Monitorul Oficial nr. 516 din 17/06/2005

1. Prezentul protocol reglementeaza drepturile cuvenite titularilor de drepturi de autor si/sau drepturi conexe, cu titlu de remuneratie compensatorie pentru copia privata, in conformitate cu dispozitiile art. 107 din Legea nr. 8/1996 privind dreptul de autor si drepturile conexe, cu modificarile si completarile ulterioare. 2. Prin importator/fabricant, in sensul prezentului protocol, se intelege orice fabricant sau importator de suporturi pe care se pot realiza inregistrari sonore sau audiovizuale si/sau de aparate de sine statatoare, indiferent de modul de functionare, concepute pentru realizarea de copii, ce permit reproducerea operelor sonore sau audiovizuale. 3. Pentru importul si/sau fabricarea de suporturi pe care se pot realiza inregistrari sonore sau audiovizuale si/sau aparate de sine statatoare, indiferent de modul de functionare, concepute pentru realizarea de copii, ce permit reproducerea operelor sonore sau audiovizuale, importatorii/fabricantii vor plati organismului de gestiune colectiva, unic colector, desemnat din decizie a directorului general al Oficiului Roman pentru Drepturile de Autor, o remuneratie compensatorie pentru copia privata, lunara, potrivit tabelelor nr. 1 si 2 cuprinse in Lista suporturilor si aparatelor pentru care se datoreaza remuneratia compensatorie pentru copia privata pentru operele reproduse dupa inregistrari sonore sau audiovizuale. 4. a) Baza de calcul asupra careia se aplica procentele prevazute in cele doua tabele o constituie, dupa caz: a) pentru importuri - valoarea totala, rezultata din declaratiile vamale de import, a aparatelor si suporturilor ce permit reproducerea operelor sonore si audiovizuale, in sistem analog si digital, in luna pentru care este datorata (in baza de calcul nu intra T.V.A., taxe vamale, accize); b) pentru aparate si/sau suporturi fabricate in Romania - valoarea totala a facturilor lunare, emise de fabricanti, pentru aparatele si suporturile ce permit reproducerea operelor sonore si audiovizuale, in sistem analog si digital (in baza de calcul nu intra T.V.A.). 5. Remuneratia prevazuta in prezentul protocol se plateste lunar, pana la data de 15 a fiecarei luni urmatoare celei pentru care este datorata. 6. Odata cu plata remuneratiei, importatorii si fabricantii vor comunica organismului de gestiune colectiva unic colector un raport cuprinzand: a) b) 7. lista aparatelor si suporturilor importate sau fabricate in Romania; b) baza de calcul pe grupe de produse (aparate si suporturi in sistem analog si digital). 7. Pentru intarzieri la plata, importatorii si/sau fabricantii datoreaza penalitati echivalente cu dobanda de referinta a Bancii Nationale a Romaniei, aferente sumelor neachitate la termen, calculate pe zi de intarziere. 8. Lista suporturilor si aparatelor pentru care se datoreaza remuneratia compensatorie pentru copia privata pentru operele reproduse dupa inregistrari sonore sau audiovizuale se negociaza anual. In acest sens, in luna decembrie a fiecarui an, organismele de gestiune colectiva si asociatiile fabricantilor si importatorilor au obligatia de a depune la Oficiul Roman pentru Drepturile de Autor propuneri privind lista suporturilor si aparatelor, precum si cuantumurile remuneratiilor ce urmeaza a fi negociate, tinand seama de aparatele si suporturile ce se fabrica si se importa pana la data formularii listei. 9. Prezentul protocol, impreuna cu Lista suporturilor si aparatelor pentru care se datoreaza remuneratia compensatorie pentru copia privata pentru operele reproduse dupa inregistrari sonore sau audiovizuale se aplica tuturor importatorilor si fabricantilor de suporturi pe care se pot realiza inregistrari sonore ori audiovizuale in sistem analog sau digital si/sau de aparate de sine statatoare, indiferent de modul de functionare, concepute pentru realizarea de copii, ce permit reproducerea operelor sonore ori audiovizuale in sistem analog sau digital. 10. Conform art. 108 din Legea nr. 8/1996 privind dreptul de autor si drepturile conexe, cu modificarile si completarile ulterioare, remuneratia compensatorie pentru copia privata nu se plateste in cazul in care suporturile audio, video sau digitale, neinregistrate, fabricate in tara ori importate, se comercializeaza angro catre producatorii de inregistrari sonore si audiovizuale sau catre organismele de radiodifuzare, pentru propriile emisiuni. 11. Pana la data intrarii in vigoare a noului protocol se vor aplica prevederile protocolului negociat in anul anterior.